Gegūnė
Gegūnė (Dactylorhiza) – gegužraibinių (Orchidaceae) gentis. Paplitusi subarktinėje ir vidutinėje klimato juostoje šiauriniame pusrutulyje: Europoje nuo Skandinavijos iki Šiaurės Afrikos; taip pat Madeiros salose, Islandijoje, Vakarų Azijoje, Šiaurės Azijoje, Himalajuose, Šiaurės Amerikoje ir net Aliaskoje. Auga ant žemės. Augalai daugiamečiai, su pirštiškais arba plaštakiškai suskaldytais šakniagumbiais. Žiedai sukrauti stačiose varpose. Pažiedės žemutinėje žiedo dalyje dažniausiai ilgesnės už mezginę (gegužraibių – dažniausiai trumpesnės už mezginę). Stiebas ištisai lapuotas. Lietuvoje auga šios rūšys: Baltijinė gegūnė (Dactylorhiza baltica). Įrašyta į Lietuvos raudonąją knygą. Raiboji gegūnė (Dactylorhiza cruenta). Įrašyta į Lietuvos raudonąją knygą. Aukštoji gegūnė (Dactylorhiza fuchsii). Nuo 2000 m. įrašyta į Lietuvos raudonąją knygą. Raudonoji gegūnė (Dactylorhiza incarnata). Nuo 2000 m. įrašyta į Lietuvos raudonąją knygą. Plačialapė gegūnė (Dactylorhiza majalis). Įrašyta į Lietuvos raudonąją knygą Dėmėtoji gegūnė (Dactylorhiza maculata). Įrašyta į Lietuvos raudonąją knygą. Gelsvoji gegūnė (Dactylorhiza ochroleuca). Įrašyta į Lietuvos raudonąją knygą. Siauralapė gegūnė (Dactylorhiza traunsteineri). Įrašyta į Lietuvos raudonąją knygą.